**VÁZLAT**

**Készítette: Somogyi Csilla** óvodapedagógus

**Tevékenység helye:** Tatabánya, Micimackó Óvoda, Malacka csoport

**Műveltségi terület:** Komplex tevékenység (Külső világ tevékeny megismerése, a család témakörön belül irodalmi és képzőművészeti alkotás segítségével)

|  |  |
| --- | --- |
| **Tevékenységi terület:** | külső világ tevékeny megismerése |
| **Ideje:**  **Korcsoport:** | 2019. dec. 8.  5-6 évesek |
| **Anyaga:**  (projekt, téma) | „a Család, családon belüli szerepek, a család és házi kedvencek”  Szerzett ismeretek rendszerezése játékos formában  Új ismeret nyújtása: házi kedvenceink iránti felelős magatartás megismerése, higiéniai szabályok megismertetése kisállatok tartásakor |
| **A tevékenység célja:** | A szerzett ismeretek felelevenítése, elmélyítése, új ismeretek szerzése a motiváció és együttjátszás örömén keresztül. A családi összetartozás érzésének elmélyítése, családon belüli feladatvállalások fontosságának tudatosítása, a kisállatok lakáson belüli gondozási felelősségtudat kialakítása.  Vizuális képességek fejlesztése  Esztétikai élmény nyújtása irodalmi és képzőművészeti alkotásokon keresztül.  Érzelmi élet gazdagítása  Váljanak a művészeti, irodalmi alkotások érzékeny, aktív befogadójává.  Differenciálással tehetséggondozás, felzárkóztatás. |
| **Előzménye:** | A „Család” fogalma, családtagok és szerepük. (A lusta kislány-bábjáték)  A téli időjárás, téli állatvédelem témahéten szerzett ismeretek.  „Madárdalos Ovi” egész éves program keretén belüli folyamatos madármegfigyelések, madáretetés, madármozgások követése az udvaron minden évszakban.  „Tappancs Állatotthon” örökbe fogadható kutyusainak rendszeres látogatása, vendégül látása óvodánkban. |
| **Képességfejlesztés:**  - értelmi  - szociális   * kommunikációs * testi képességek | **Értelmi képességek:**  Az összefüggések keresésével, a szabályok betartásával, megértésével a gondolkodás, ok-okozati összefüggések, ítéletalkotás, következtetés, képzelet, emlékezet, koncentráció, szándékos figyelem fejlesztése.  Ismeretek gyűjtésével, tapasztalással, észleléssel a közvetlen megfigyelés fejlesztése, matematikai tartalmak elmélyítése.  Kézműves feladatokkal a kreativitás, vizuális memória fejlesztése  **Szociális képességek:**  Alkotókedv felkeltése tapasztalatszerzéssel, egymásra figyelés, együttműködés, alkalmazkodás gyakorlása, együttlét örömének kialakítása, türelemre, toleranciára szoktatás, önbizalom erősítése dicsérettel, differenciálással.  **Kommunikációs képességek:**  Beszédértés, összefüggő beszéd fejlesztése, nyelvi kifejezőképesség fejlesztése, mondatalkotás, párbeszédes kommunikáció kialakítása, artikuláció, gesztikuláció használata az érzelmek kifejezésére  Szókincsbővítés: rokonértelmű és szinonima szavakkal  **Testi képességek:**  nagymozgások fejlesztése, térben való tájékozódás és szem-kéz koordináció fejlesztése  Finom mozgások fejlesztése vizuális tevékenység közben illesztéssel, válogatással, ragasztással, tapintással, festéssel, rajzolással |
| **Műveltségtartalom:**  (vers, mese, dalos játék, zenehallgatás anyaga, stb.) | **Szitakötő folyóirat 28-as szám-(2014/4 Tél) „Szárnyaszegett jutalom” mese (Győri Orsolya)**  **Bernáth Aurél > Tél (kép)**  A lusta kislány- mese (Avarfalvi Mesék gyűjt.)  „Aludj baba, aludjál…”- altató dal  Antonio Vivaldi: Tél (zenehallgatás) |
| **Eszközök:** | Projektor, Szitakötő folyóirat, kép, Család társas emberfigurái, lakásban tartható kisállatokról fotók (kutya, cica, papagáj, tengeri malac, teknős, akvárium stb.) Lakásban nem tartható állatok fotói (elefánt, sas, bálna stb.)  Asztalnál: rajzlapok, festék, ecset, zsírkréta, ceruza, anya-apa-fiú-lány alakképek, ragasztó, festőkötények, törlőrongyok |
| **Szervezeti keretek:**  (kötött, kötetlen) | Kötött, kötetlen |
| **Munkaformák:**  (csoportos, mikro csoportos, egyéni) | Csoportos, kis csoportos, egyéni |
| **TEVÉKENYSÉG LEÍRÁSA**  (szervezési feladatok, alkalmazott módszerek)  Ráhangolódás  Téma kidomborítása  Közös, kiscsoportos, egyéni játékos feladatmegoldás a szőnyegen, mozgásos motiváltsággal, matematikai ismeretek szerzésével.  Ismeretek összegzése, visszacsatolás  Visszavezetés a játékba  (kreatív, kézzel készült játékalkotással)  Ellenőrzés, értékelés | **Szervezési feladatok:** szellőztetés, eszközök előkészítése, helyszín kialakítása, csoportalakítás  **Módszerek:** szemléltetés, motiválás, bemutatás, elbeszélés, beszélgetés, megfigyeltetés, magyarázat, alkalmazás, bátorítás, javítás, gyakorlás, ismétlés, játékosság, dicséret, differenciálás, ellenőrzés, értékelés  Vetítés előkészítése, szőnyegen egy közös mozizáshoz kényelmes elhelyezkedés  „Egy iskolás kisgyerekről fogok mesélni, aki nagyon szerette az állatokat”  A Szitakötő folyóirat „Szárnyaszegett jutalom” című írását mesélem eseményekre tagoltan, a kivetítőn léptetve előhívó képek segítségével  (1. rész: egy törött szárnyú galamb képe, 2. rész: anya Julcsit altatja kép, 3. rész: a galamb a kiságyban kép, 4. rész: porszívó kép,  5. rész: kutyamenhely kép, 6. rész: hűtőn a szabályok kép, 7. rész: egy édes kutyus kép  - vetítés után a szőnyegen közös beszélgetés a meséről, kérdésekkel segítve az emlékezeti gondolkodást (miről szólt a mese? kik éltek a családban? hányan voltak? mi történt?  miért sírt a baba? (altassuk vissza együtt: ringató mozdulatokkal elénekeljük az „aludj baba, aludjál” dalt, először hangosan, majd halkan, hogy tényleg elaludjon) **Ének-zene tartalom hallásfejlesztéssel**  hogy hívták a galambot? mit csinál anya otthon? mit csinál apa? mit csinálnak a gyerekek? milyen szabályokat kell betartani, ha kisállatod van otthon? stb.)  - közös játék indítása: eldugtam képeket a szobában, keressétek meg! (**mozgásos feladat**)  - képek kiterítése a szőnyegen, ülve-mozogva válogatás: halmazalkotás lakásban élő és lakásban nem élhető állatok szempont szerint  (**matematika tartalmak** elmélyítése: számolj, több, kevesebb, kisebb, nagyobb, elveszek, hozzáadok, párosítás vízben élők és szárazföldiek szerint, tízes számkörben, **differenciáló** irányítással)  - **Mozgásos játék:** „Juttassunk be a lakásban élő állatoknak egy kis jutifalatot! Úgy adogassátok a kis falatot egymásnak a hátatok mögött, hogy a kapuban sétáló, rosszalkodó és éhes menyét ne lássa meg, mert akkor elveszi és éhesek maradnak az állatkáitok!” (szabályismertetés, huncut menyétgyerek kijelölése, próbajáték, szabályok megértésének ellenőrzése, játék indítása)  **(Csempész-rendőr játék, a témához igazítva)**  - kivetítőn megjelenik **Bernáth Aurél festménye, a Tél**  - a zenelejátszón halkan elindítom **Vivaldi >Tél** című zeneműrészletét a hangulat fokozására, amíg megfigyelik a képet  (leülünk, beszélünk róla: évszak szerint, madár szerint, hangulat és egyéni vizualizáció, fantáziálás szerint)  Egyéni és közös dicséret után asztali, kreatív tevékenységet kínálok a gyerekeknek, egyéni és kis csoportosformában.  **- első asztalnál:** „fesd meg a Te, saját madaradat egy havas, téli képen”  (fehér felületfestés után tetszőleges madárka festése) (**tehetséggondozás)**  **- második asztalnál:** „rakd össze a családod tagjait a képekből, ragaszd fel, majd rajzold rá a kis háziállatodat, vagy amit majd szeretnél kedvencnek”  (nő, férfi, fiú, lány, baba alakzatok között válogatással) (**differenciálás:** fiú, lányka kép színezése a ragasztás helyett, az alkotói önbizalom fejlesztésére)  **- szőnyegen:** „fakockából építsd meg az otthonodat és tedd bele a lakásban élhető állatképeket”  (közös, együttműködésre épülő építőjáték)  Kiállítás készítése a gyékényparavánunkra az elkészült munkákból, és a nap folyamán nézegetése, megbeszélése  (az alkotásokat hazavihetik délután és megmutathatják a szüleiknek) |
|  |  |